Document ID: /fineweb-2-swissfilter-quality_10-filterrobots/filtered/02668.jsonl.gz/80

Mirga Gražinytė-Tyla – Šveicarijoje ne pirmą kartą. Nuo 2013 iki 2015 metų ji dirbo pirmąja kapelmeistere Berno teatre, o taip pat dirigavo Ciuricho Operos rūmuose. Nuo šių metų rugpjūčio 26 d. talentingoji lietuvė paskirta Birmingamo miesto simfoninio orkestro dirigente ir Čaikovskio Ketvirtąja Simfonija „pradės naują ir jaudinantį orkestro istorijos skyrių“.
Norintys gyvai patirti Maestrą Šveicarijoje, kviečiami rugpjūčio 21 dieną, sekmadienį 11 val. į Liucernos festivalį, kur ji interpretuos lietuvių kompozitorės Ramintos Šerkšnytės „De profundis“, plačiai vadinamą geriausia baltiškos muzikos vizitine kortele.
Negalintys apsilankyti koncerte galės klausytis koncerto įrašo per SRF 2 radiją rugpjūčio 28 dieną, sekmadienį, 22 val.
Taip pat galite paskanauti interviu su dirigente Frankfurto laikraščio portale.